Je Wichars, sires de Passeavant, fais ai saivoirs ai touz ces qui verrunt et orrunt ces presentes lettres que en mai presence estaubliz personement Guiez, mes fils, ai requenaiu par davant moi que il ai donné en heritaige as tenir as touz jors, ai lui et ai ses hoirs, as Garot de Nonjant, prevot de Montigné et de Nonjant, le utaimme partie dou molin de Mose, qui siert desouz Mose, et part es signors de Morimont, et tel raisiun cum li dis Guiez ai ne doit avoir ou dit molin por raisiun de langelaige, et ciez dons ai esté fez par mon louz et par mon outroi de cu fie la chose movet, et en doit porter et promet loiaul garantis au dit Garot et as ses hoirs dou dit don envers toutes gens jusque ai droit et hus et es quotumes dou pais et de la terre. En tesmoingnaige de la quel chose, a la requete dou dit Guiet, je Wichars, sires de Passeavant, chivaliers davant diz, ai mis mon seel en ces presantes letres, en l'an Notre Signor mil doucens et soixante et dis et VII ans, ou mois de joingnet.